|  |  |
| --- | --- |
| **LÆRERVEJLEDNING** | |
| **Titel på undervisningselementet:**  7. Materialets kvalitet | |
| **Tema:**   * Materiale egenskaber * Kvalitet | **Anbefalet varighed i timer**:  45 min. |
| **Introduktion:**  I materialet er der lavet en video, der præsenterer Lærlingen for materialets kvalitet.  Videoen har til formål at give eleven forståelse for hvornår et materiale er i god kvalitet eller i mindre god kvalitet.  Til videoen er der lavet en opgave med en række spørgsmål, som lærlingen skal finde svar på. Opgaven sikrer at lærlingen arbejder med relevante emner, der gør det muligt at opnå læringsmålene til materialet.  Afslutningsvis laves der vidensdeling i klassen, hvor lærlingen har lejlighed til at dele sine svar på spørgsmålene i opgavearket og reflektere over indholdet i videoen. | |
| **Forberedelse:**  Læreren skal:   * Introducere materialet/forløbet * Sætte lærlingen i gang med at se videoen * Bistå lærlingen med konsulent-hjælp til at svare på opgavearket. * Styre vidensdelingen og give alle deltagere mulighed for at bidrage med deres svar på opgaverne og byde ind med spørgsmål, uddybninger og kommentarer. * Hjælpe med at præcisere deltagerens svar og skriver dem op som fælles klasse-note   Deltageren skal:   * Kunne se og høre videoen * Kunne forklare (vidensdele) sine svar på spørgsmålene i opgaven * Være i stand til at lytte til andre deltageres svar * Være i stand til at tegne/skriver noter, som gør vedkommende i stand til at huske sin viden og holdninger.   Organisering:  Deltagerne kan deltage i undervisningen solo eller i mindre grupper. | |
| **Læringsmål:**  Generelt   * Lærlingen får indsigt i byggematerialers forskellighed ift. kvalitet og styrke. * Lærlingen opnår en forståelse af, hvornår noget kan genbruges og hvornår det ikke kan. * Lærlingen får indblik i forskellige typer at materialer. * Lærlingen kan overordnet beskrive hvad CE-mærkning er | |
| **Indhold og formål:**  Deltageren skal arbejde med begreberne om materialets kvalitet, egenskaber, CE-mærkning og Design for adskillelse. | |
| **Forslag til undervisningsplan:**  **Læren igangsætter undervisningen og introducere materialet/forløbet (5 min):** Introduktion/re-introduktion til hjemmeside  **Video (5 min)**  Lærlingen ser videoen om materialets kvalitet  **Opgaver til videoen (30 min)**  Efter lærlingene har set videoen, skal de arbejde med at besvare spørgsmål og løse opgaver relateret til emnet, som sikrer, at lærlingen kommer omkring indholdet tilknyttet læringsmålene.  **Opsamling i plenum (10 min)**  Læreren faciliterer en opsamling af den nye viden som lærlingen har opnået. | |
| **Differentiering:** Deltagerens egen evne til at opfatte og reflektere over indholdet i videoen og søge viden om emnet giver mulighed for at give mere eller mindre avancerede bidrag til vidensdelingen. | |
| **Feedback og Evaluering:** Med hvert bidrag får deltageren direkte feedback fra læreren, idet læreren hjælper til med at præcisere argumentationen, inden bidraget skrives på tavlen. Deltageren vil opleve, at ’gode’ bidrag anerkendes og skrives direkte på tavlen, mens upræcise/forkerte bidrag tildannes/omfortolkes i samarbejde mellem læreren og deltageren, inden de skrives på tavlen. | |